# Hempankaari

Nokian Valtatie 25 C

37100 NOKIA

# Ohjeita vuokraajalle:

1. Vuokraushinnat ovat:

* perustaksa 350 € / 4 ensimmäistä tuntia +alv
* seuraavat tunnit 40 € / jokainen alkava tunti +alv
* ennakkovarausmaksu 200 €+alv

Ennakkovarausmaksu huomioidaan lopullisessa laskussa. Ennakkovarausmaksu palautetaan vuokraajan ilmoittamalle tilille, mikäli varaus peruutetaan 3 kk aiemmin.

Vuokraukseen kuuluvat tilat ovat iso sali ja jakelukeittiö. Vuokrauksen hintaan kuuluu siivous ennen ja jälkeen juhlan.

Yleisötilaisuuksissa tilan varaaja on velvollinen huolehtimaan kaikista tilaisuuden toteuttamiseen tarvittavista viranomaisluvista ja ilmoituksista.

Tilojen varaaja sitoutuu ottaessaan tilat haltuunsa vastaamaan niissä tapahtuvasta toiminnasta ja huolehtimaan tilasta ja kalustosta niin, että ne ovat takaisin luovutettaessa yhtä hyvässä kunnossa kuin vastaanottohetkellä. Varaaja on velvollinen korvaamaan Nokian kaupungille tiloissa mahdollisesti varauksen aikana tapahtuneet tai muutoin varaajan huolimattomuudesta johtuvat vahingot.

Varaaja on velvollinen huolehtimaan siitä, että tilaisuuden päättyessä ja ennalta sovittuun päättymisaikaan mennessä tila on tyhjä ja sähkölaitteet ovat kytketty pois päältä. Varaaja huolehtii tilojen yleisestä siisteydestä varauksen päättymisajankohtaan mennessä. Nokian kaupunki ei vastaa varaajan mukanaan tuomasta irtaimistosta, laitteista tai kalusteista tai näiden vahingoittumisesta.

Tilapalveluiden ohjeistuksen mukaan Nokian kaupungin kiinteistöissä ei saa polttaa kynttilöitä sisällä eikä ulkona.

Tutustu juhlatilaan ennen juhlia. Henkilökunnalta voi tarvittaessa pyytää tilan pohjapiirustuksen. Varaajalla on käytettävissä pöytiä ja tuoleja maksimissaan 95 hengelle. Mikäli tilojen varaaja haluaa muuttaa kalusteiden järjestystä, on siitä huolehdittava itse.

Tiloissamme on paljon tauluja ja muita koriste-esineitä, joita emme voi poistaa vuokrauksen ajaksi.

Vuokraaja ilmoittaa tarvitsemansa pöytä- ja tuolimäärän. Hempankaaren henkilökunta hoitaa tarvittavan määrän pöytiä ja tuoleja vuokrattavaan tilaan. Vuokrauksen ollessa arkipäivän (ma-to) vuokrattava ajankohta voi alkaa aikaisintaan vuokrauspäivänä klo 15.45 alkaen. Jos vuokraus on viikonloppuna pääsee järjestelemään tilaa perjantaina klo 13.00 - 15.15 välisenä aikana ilman erillistä korvausta.

Vuokraajan vastuullinen henkilö huolehtii pöytien ja tilan tyhjentämisestä sekä tilaisuuteen osallistuneiden henkilöiden poistumisesta valvojan kanssa sovittuun aikaan. Tapahtumat/ tilaisuudet tulee päättyä viimeistään klo 02.00, jolloin tilan on oltava tyhjä vuokraajan mukanaan tuomista tavaroista.

Lisätietoja:

Piia Raittinen

Vastaava ohjaaja

puh: 050 3951724

piia.raittinen@nokiankaupunki.fi

**Vuokrauksen valvonnan suorittaa:**

Pirkanmaan Turvapalvelut Oy

p.050-444 0197